ਕੇਰਲ ਨਨ ਰੇਪ ਮਾਮਲੇ 'ਚ ਘਿਰੇ ਬਿਸ਼ਪ ਮੁਲੱਕਲ ਦਾ ਪੰਜਾਬ ਕਨੈਕਸ਼ਨ\nਬਿਸ਼ਪ ਫਰੈਂਕੋ ਮੁਲੱਕਲ ਨੇ ਆਖਿਆ ਸਾਰੇ ਇਲਜ਼ਾਮ ਬੇਬੁਨਿਆਦ ਹਨ

ਇਸਾਈ ਸਾਧਵੀ ਨਾਲ ਬਲਾਤਕਾਰ ਦੇ ਦੋਸ਼ਾਂ ਵਿਚ ਘਿਰੇ ਬਿਸ਼ਪ ਵੱਲੋਂ ਜਾਰੀ ਇੱਕ ਸਰਕੂਲਰ ਵਿੱਚ ਕਿਹਾ ਗਿਆ ਹੈ,  ''ਉਨ੍ਹਾਂ ਦੀ ਗੈਰਹਾਜ਼ਰੀ ਵਿੱਚ ਫਾਦਰ ਮੈਥਿਊ ਹੀ ਜਲੰਧਰ ਡਾਇਸਜ਼ ਦਾ ਕੰਮਕਾਜ਼ ਦੇਖਣਗੇ''।

ਜਲੰਧਰ ਤੋਂ ਬੀਬੀਸੀ ਪੰਜਾਬੀ ਲਈ ਪਾਲ ਸਿੰਘ ਨੌਲੀ ਅਨੁਸਾਰ 13 ਸਤੰਬਰ ਨੂੰ ਕੇਰਲਾ ਪੁਲਿਸ ਨੇ ਬਿਸ਼ਪ ਫਰੈਂਕੋ ਮੁਲੱਕਲ ਨੂੰ ਨੋਟਿਸ ਜਾਰੀ ਕਰਕੇ 19 ਸਤੰਬਰ ਨੂੰ ਕੇਰਲਾ ਆਉਣ ਲਈ ਕਿਹਾ ਹੈ। ਉਸੇ ਦਿਨ ਹੀ ਇਹ ਸਰਕੂਲਰਜਾਰੀ ਹੋਇਆ ਸੀ,  ਜਿਸ ਵਿੱਚ ਉਨ੍ਹਾਂ ਕਿਹਾ ਹੈ, "ਮੈਨੂੰ ਮੀਡੀਆ ਰਿਪੋਰਟਾਂ ਅਨੁਸਾਰ ਕੇਰਲਾ ਜਾਣ ਪੈ ਸਕਦਾ ਹੈ। ਇਸ ਕਰਕੇ ਫਾਦਰ ਮੈਥਿਊ ਨੂੰ ਜਲੰਧਰ ਡਾਇਸਸ ਦਾ ਕੰਮ ਕਾਜ਼ ਸੌਂਪਿਆ ਜਾ ਰਿਹਾ ਹੈ।" 

ਜਲੰਧਰ ਦੇ ਇਕ ਸੀਨੀਅਰ ਫਾਦਰ ਨੇ  ਦੱਸਿਆ ਹੈ ਕਿ ਬਿਸ਼ਪ ਫਰੈਂਕੋ ਮੁਲੱਕਲ ਨੇ ਨਾ ਤਾਂ ਅਸਤੀਫਾ ਦਿੱਤਾ ਹੈ ਤੇ  ਨਾ ਹੀ  ਮੈਥਿਊ ਨੂੰ  ਬਿਸ਼ਪ ਬਣਾਇਆ ਗਿਆ ਹੈ। ਅਜਿਹੇ ਸਰਕੂਲਰ ਉਦੋਂ ਜਾਰੀ ਹੁੰਦੇ ਹਨ ਜਦੋਂ ਬਿਸ਼ਪ ਆਪਣੇ ਖੇਤਰ ਤੋਂ ਬਾਹਰ ਜਾਂਦੇ ਹਨ।

ਬਿਸ਼ਪ ਨੂੰ ਤਾਮੀਲ ਹੋਏ ਸੰਮਨ

ਬਿਸ਼ਪ ਫਰੈਂਕੋ ਮੁਲੱਕਲ ਨੂੰ ਕੇਰਲਾ ਪੁਲਿਸ ਵੱਲੋਂ ਭੇਜੇ  ਸੰਮਨ ਉਨ੍ਹਾਂ ਨੇ ਪ੍ਰਾਪਤ ਕਰ ਲਏ ਹਨ। ਸੰਮੰਨ ਭੇਜੇ ਜਾਣ ਦੀ ਪੁਸ਼ਟੀ ਜਲੰਧਰ ਦੇ ਪੁਲੀਸ ਕਮਿਸ਼ਨਰ ਪ੍ਰਵੀਨ ਕੁਮਾਰ ਸਿਨਹਾ ਨੇ ਕੀਤੀ ਹੈ। ਉਨ੍ਹਾਂ ਦੱਸਿਆ ਕਿ ਕੇਰਲਾ ਪੁਲੀਸ ਵੱਲੋਂ ਈਮੇਲ 'ਤੇ ਸੰਮੰਨ ਭੇਜੇ ਗਏ ਸਨ।

 ਡੀਸੀਪੀ ਗੁਰਮੀਤ ਸਿੰਘ ਨੇ ਦੱਸਿਆ, 'ਥਾਣਾ ਨਵੀਂ ਬਾਰਾਂਦਰੀ ਦੇ ਐਸਐਚਓ ਨੇ ਇਹ ਸੰਮੰਨ ਬਿਸ਼ਪ ਹਾਊਸ ਜਾ ਕੇ ਫਰੈਂਕੋ ਮੁਲੱਕਲ ਨੂੰ ਤਾਮੀਲ ਕਰਵਾਏ ਹਨ'। 

ਜ਼ਿਕਰਯੋਗ ਹੈ ਕਿ ਕੇਰਲਾ ਪੁਲੀਸ ਨੇ ਬਿਸ਼ਪ ਫਰੈਂਕੋ ਮੁਲੱਕਲ ਨੂੰ 19 ਸਤੰਬਰ ਨੂੰ ਚੱਲ ਰਹੀ ਜਾਂਚ ਵਿਚ ਹਿੱਸਾ ਲੈਣ ਲਈ ਸੱਦਿਆ ਹੈ। ਬਿਸ਼ਪ ਪਹਿਲਾਂ ਹੀ ਇਹ ਗੱਲ ਆਖ ਚੁੱਕੇ ਹਨ ਕਿ ਉਹ ਹਰ ਤਰ੍ਹਾਂ ਨਾਲ ਪੁਲੀਸ ਨੂੰ ਸਹਿਯੋਗ ਕਰਦੇ ਆ ਰਹੇ ਅਤੇ ਜਦੋਂ ਵੀ ਉਨ੍ਹਾਂ ਨੂੰ ਸੰਮਨ ਮਿਲ ਜਾਣਗੇ ਤਾਂ ਉਹ ਜ਼ਰੂਰ ਉਥੇ ਜਾਣਗੇ। 

ਜਲੰਧਰ ਦੇ ਸਿਵਲ ਲਾਈਨ ਇਲਾਕੇ ਦੀ ਇੱਕ ਤੰਗ ਜਿਹੀ ਗਲੀ, ਜਿਸ ਦੇ ਇੱਕ ਪਾਸੇ ਹੋਟਲ ਹੈ ਅਤੇ ਦੂਜੇ ਪਾਸੇ ਕੁਝ ਵਪਾਰਕ ਅਦਾਰੇ ਹਨ। ਗਲੀ ਦੇ ਕਰੀਬ 100 ਮੀਟਰ ਅੰਦਰ ਜਾਣ 'ਤੇ ਖੱਬੇ ਹੱਥ ਕੈਥੋਲਿਕ ਚਰਚ ਦਾ ਇੱਕ ਛੋਟਾ ਦਾ ਬੋਰਡ ਲੱਗਾ ਹੋਇਆ ਹੈ। 

ਨੇੜੇ ਜਾਣ 'ਤੇ ਇੱਥੇ ਚਰਚ ਦੀ ਇੱਕ ਵੱਡੀ ਇਮਾਰਤ ਦਿਖਾਈ ਦਿੰਦੀ ਹੈ। ਜਿਸ ਦੇ ਬਾਹਰ ਵੱਡਾ ਗੇਟ ਹੈ, ਜਿਸ ਦੀ ਨਿਗਰਾਨੀ ਚੌਕੀਦਾਰ ਵੱਲੋਂ ਕੀਤੀ ਜਾ ਰਹੀ ਹੈ। 

ਚੌਕੀਦਾਰ ਸਿਰਫ਼ ਪਛਾਣ ਵਾਲੇ ਬੰਦਿਆਂ ਨੂੰ ਹੀ ਚਰਚ ਦੇ ਅੰਦਰ ਆਉਣ ਦਿੰਦਾ ਹੈ। ਇਹ ਉਹੀ ਚਰਚ ਹੈ ਜਿੱਥੋਂ ਦੇ ਬਿਸ਼ਪ ਦੀ ਚਰਚਾ ਕੇਰਲ ਤੋਂ ਪੰਜਾਬ ਤੱਕ ਹੋ ਰਹੀ ਹੈ। ਜਲੰਧਰ ਲੈਟਿਨ ਕੈਥੋਲਿਕ ਚਰਚ ਦੇ ਪਾਦਰੀ ਫਰੈਂਕੋ ਮੁਲੱਕਲ  'ਤੇ ਕੇਰਲ ਦੀ ਇੱਕ ਨਨ ਨੇ ਜਿਨਸੀ ਸ਼ੋਸ਼ਣ ਦੇ ਇਲਜ਼ਾਮ ਲਗਾਏ ਹਨ।

ਇਹ ਵੀ ਪੜ੍ਹੋ:

ਚਰਚ ਦੀ ਇਮਾਰਤ ਦੇ ਨੇੜੇ ਪਹੁੰਚਣ ਤੋਂ ਬਾਅਦ ਗੇਟ 'ਤੇ ਮੌਜੂਦ ਚੌਕੀਦਾਰ ਨੇ ਥੋੜ੍ਹੀ ਪੁੱਛ ਪੜਤਾਲ ਕੀਤੀ ਅਤੇ ਸਾਨੂੰ...\n\ntl;dr:
ਈਸਾਈ ਧਰਮ ਤੇ ਗੁਰੂ ਨਾਨਕ ਦੇਵ ਜੀ ਦੇ ਸਿਧਾਂਤਾਂ ਦਾ ਤੁਲਨਾਤਮਕ ਅਧਿਐਨ ਕਰਨ ਵਾਲੇ ਬਿਸ਼ਪ ਫਰੈਂਕੋ ਮੁਲੱਕਲ ਨੇ ਅੰਮ੍ਰਿਤਸਰ ਦੇ ਫਾਦਰ ਮੈਥਿਊ ਨੂੰ ਜਲੰਧਰ ਖੇਤਰ ਦਾ ਆਰਜ਼ੀ ਚਾਰਜ ਸੌਂਪ ਦਿੱਤਾ ਹੈ।